**Zmluva o dielo č. xxx**

**uzatvorená podľa zákona č. 513/1991 Z. z – Obchodný zákonník v znení neskorších predpisov**

**Automatická linka kataforetického a práškového lakovania (ďalej aj lakovacia linka)**

**I. Zmluvné strany a poverenia**

**1.1. Objednávateľ:**

|  |  |
| --- | --- |
| **Obchodná spoločnosť:** | **GALMM s.r.o.** |
| **Sídlo:** | J. Jančeka 39, 034 01 Ružomberok, Slovenská republika |
| **Zapísaný:** | V obchodnom registri Okresného súdu Žilina, oddiel: Sro, vložka č. 947/L |
| **Prevádzkareň:** | Galmm s.r.o. – Sever, Priemyselný park Čadca - Podzávoz |
| **Bankové spojenie:** | Prima Banka Slovensko |
| **Číslo účtu:** | SK16 3100 0000 0043 2003 3504  SWIFT LUBASKBX |
| **IČO:** | 31579736 |
| **DIČ:** | 2020430588; |
| **Zastúpený:** | Ing. Martin Motyka, konateľ  Email: [motykam@galmm.sk](mailto:motykam@galmm.sk)  (ďalej len ako ,,***Objednávateľ***“) |

**1.2. Zhotoviteľ:**

|  |  |
| --- | --- |
| **Obchodná spoločnosť:** | xxx |
| **Sídlo:** | xxx |
| **Zapísaná:** | xxx |
| **Bankové spojenie:** | xxx |
| **Číslo účtu:** | xxx |
| **IČO:** | xxx |
| **DIČ:** | xxx |
| **Zastúpený:** | xxx |

**Email:** xxx

(ďalej len ako ,,***Zhotoviteľ***“)

**1.3. Objednávateľ poveril:**

a) konaním a úkonmi v technických záležitostiach tejto zmluvy:

Jozef Kozár

b) ako projektového manažéra novej lakovacej linky:

Jozef Kozár

c) konaním a úkonmi v príprave zmluvných náležitostí tejto zmluvy:

JUDr. Roman Veselovský

d) konaním a úkonmi v rámci BOZP a PO:

Ing. Truchlý

e) zástupca GALMM - stavebný dozor:

Ing. Motyka

**1.4. Zhotoviteľ poveril:**

a)konaním a úkonmi v technických záležitostiach tejto zmluvy:

xxx

b) konaním a úkonmi v príprave zmluvných náležitostí tejto zmluvy:

xxx

c) konaním a úkonmi v rámci BOZP a PO:

xxx

**1.5.** K zmene príslušných vyššie uvedených poverených osôb podľa tejto zmluvy alebo k zmene rozsahu ich právomocí postačuje písomné oznámenie vyhotovené osobou oprávnenou konať za danú zmluvnú stranu v príslušnej záležitosti zaslané druhej zmluvnej strane prostredníctvom doporučenej listovej zásielky na adresu druhej zmluvnej strany uvedenú v hlavičke tejto zmluvy alebo zápisom do príslušného montážneho denníka.

**II. Predmet zmluvy**

* 1. Predmetom zmluvy je riadne vykonanie a dodanie diela Zhotoviteľom pre Objednávateľa, ktoré predstavuje kompletné technické, funkčné riešenie, dodávku, montáž a uvedenie do trvalej prevádzky technológie automatickej linky kataforetického a práškového lakovania v zmysle príloh tejto zmluvy. Technológia automatickej linky kataforetického a práškového lakovania je navrhnutá pre lakovanie dielov uvedených v Opise predmetu zákazky (príloha č. 1 tejto zmluvy) vrátane kompletného zabezpečenia splnenia kvalitatívnych požiadaviek Objednávateľa podľa informácií uvedených v prílohe č. 1 – Opis predmetu zákazky. Predmet vykonania a dodania diela je výsledkom obstarávania v rámci zákazky s názvom - **„Inteligentné inovácie v spoločnosti GALMM s.r.o. “**. Zákazka je spolufinancovaná z prostriedkov Európskej únie poskytnutých v rámci operačného programu Výskum a inovácie.

Riadne vykonanie a dodanie diela zahŕňa aj kompletnú projektovú dokumentáciu predmetu diela, výrobu diela, dopravu, zabezpečenie manipulačnej techniky a montážnej činnosti do stavu kompletnej realizácie diela, sfunkčnenie a sprevádzkovanie diela do jeho trvalej prevádzky, plnohodnotné zaškolenie obsluhy diela (k obsluhe, údržbe a výmene spotrebných častí). Taktiež školenie obsluhy pre **Automatickú linku kataforetického a práškového lakovania** a s tým súvisiace činnosti v mieste výkonu práce v novovybudovanej priemyselnej hale Objednávateľa Galmm s.r.o. – Sever, Priemyslový park Čadca – Podzávoz, a to všetko podľa cenovej ponuky č. xxx, ako prílohy č. 2 tejto zmluvy (ďalej aj ako ,,***dielo***“ alebo ,,***lakovacia linka***“). Zhotoviteľ je v plnom rozsahu zodpovedný za riadne fungovanie celkového riešenia diela (upresnené v článku II. tejto zmluvy). Celkové riešenie diela musí spĺňať všetky všeobecné záväzné právne predpisy Slovenskej republiky platné v deň podpisu tejto zmluvy.

Dielo sa považuje za riadne a včas vykonané až po úspešnom uvedení diela do trvalej prevádzky na základe Odovzdávacieho a preberacieho protokolu, a to všetko za predpokladu splnenia kvalitatívnych, rozsahových a parametrových požiadaviek jednotlivých komponentov diela ako aj diela ako celku. V zmysle bodov 3.7. a 3.8 tejto zmluvy v nadväznosti na bod 10.7 tejto zmluvy sa časť diela považuje za vykonanú riadne a včas odovzdaním jednotlivých častí.

* 1. **Automatická linka kataforetického a práškového lakovania** musí zaručovať nadväznosť na ostatné technológie a plynulosť výroby. Súčasťou dodania diela je aj súbor testovacích vzoriek v zmysle predom stanovených kvalitatívnych požiadaviek pre schválenie lakovacej linky a tým aj k odovzdaniu diela Objednávateľovi. Zhotoviteľ sa zaväzuje, že technológia lakovacej linky splní bez výnimky kvalitatívne a kvantitatívne požiadavky uvedené v prílohe č. 1 tejto zmluvy - Opis predmetu zákazky. Zhotoviteľ je povinný zabezpečiť, že neutralizačná stanica a výduchy plynov lakovacej linky pri zabezpečení riadnej obsluhy lakovacej linky budú vypúšťať iba také látky a v takej koncentrácií, ako je dovolené všeobecne záväznými právnymi predpismi v deň podpisu tejto zmluvy, a ktoré sú uvedené v prílohe č. 5 tejto zmluvy - Povolené limity na vypúšťanie odpadových vôd, limity na ovzdušie, ako neoddeliteľnej súčasti tejto zmluvy. Overenie splnenia limitov prebehne počas skúšobnej prevádzky lakovacej linky. Splnenie popísaných limitov v prílohe č.5 Zhotoviteľ protokolárne preukáže do uvedenia lakovacej linky do trvalej prevádzky, pričom po protokolárnom odovzdaní Zhotoviteľ nezodpovedá za výstupné hodnoty namerané príslušnými zariadeniami v prípade pokiaľ tieto zariadenia v čase odovzdania čiastkového plnenia spĺňali technické požiadavky pre riadne plnenie diela. Zhotoviteľ musí zabezpečiť, aby neutralizačná stanica a výduchy plynov pri riadnej obsluhe emitovať len také látky, a v takej koncentrácii, aká je dovolená platnými predpismi v deň podpisu tejto zmluvy, a ktoré sú uvedené v prílohe tejto zmluvy ako jej neoddeliteľná časť.
  2. Súčasťou vykonania diela je aj dodanie plne funkčného ovládacieho softwaru a hardwaru vrátane softwaru a hardwaru projektu, licencie na používanie softwaru, kópie zálohy, a to všetko v slovenskom alebo českom jazyku. Súčasťou diela je taktiež elektroinštalácia, rozvody potrubia po technológiu lakovacej linky, dodávka lakovacej linky komplet na kľúč bez potreby akýchkoľvek ďalších investícií Objednávateľa, a takisto aj odborná a poradenská pomoc a súvisiace činnosti nevyhnutne potrebné pre riadnu kolaudáciu lakovacej linky, všetky súvisiace dokumenty v zmysle tejto zmluvy a tiež splňujúce kvalitatívne požiadavky podľa prílohy č. 1 tejto Zmluvy – Opis predmetu zákazky.
  3. Zhotoviteľ je povinný dielo vykonať v celom rozsahu v zmysle prílohy č. 2 tejto zmluvy. V prípade vzniku nejasností/kolízií/rozporov medzi prílohou č. 1 tejto zmluvy a prílohou č. 2 tejto zmluvy, je Zhotoviteľ povinný Objednávateľa na tieto skutočnosti bezodkladne upozorniť a požiadať ho o písomný pokyn k ďalšiemu postupu.
     1. Dielo je povinné splňovať kvalitatívne a dodacie podmienky zodpovedajúce predovšetkým záväzným:

1. STN vzťahujúcich sa k dielu a k pravidlám stavebných a montážnych prác;
2. zadávacím podmienkam Objednávateľa platných ku dňu podpisu tejto zmluvy oboma zmluvnými stranami;
3. predpísaným technologickým a stavebným postupom v zmysle všeobecne záväzných noriem a predpisov platných v deň podpisu tejto zmluvy oboma zmluvnými stranami;

V prípade rozporu medzi kvalitatívnymi a dodacími požiadavkami danými rôznymi normami, predpismi alebo zadávacími podmienkami sa uplatní najprísnejšia z nich.

* + 1. Zhotoviteľ sa zaväzuje, že všetky časti diela budú vyrobené a zhotovené z nových, nepoužitých materiálov alebo dielov.
    2. Zhotoviteľ vykonáva činnosti spojené s predmetom zmluvy na vlastnú zodpovednosť, pričom rešpektuje technické špecifikácie, právne a technické predpisy, platnú legislatívu v SR a EÚ, najmä stavebný zákon, zákon o bezpečnosti a ochrane zdravia pri práci, vyhlášku o bezpečnosti práce a technických zariadení pri stavebných a montážnych prácach, zákon o životnom prostredí, zákon o odpadoch a o nakladaní s odpadmi, zákon o ovzduší, zákon o vodách, hygienické predpisy, prevádzkový poriadok (pri prevádzke vodovodu) slovenské technické normy, platné predpisy všeobecné v SR a EU, zákon č. 30/1968 Zb. o štátnom skúšobníctve v znení neskorších predpisov a zákon č. 90/1998 Z. z. o stavebných výrobkoch a výmere Úradu pre normalizáciu, metrológiu a skúšobníctvo SR (ÚNMS) č. 203/1998 z 10.9.1998. Zhotoviteľ je povinný preukázateľne poučiť všetkých pracovníkov pracujúcich na diele o pravidlách bezpečnosti a ochrany zdravia pri práci.
  1. Zhotoviteľ je povinný uplatniť a zakomponovať vyššie uvedené kvalitatívne a technické ukazovatele diela aj do zmluvných vzťahov so všetkými svojimi subdodávateľmi.
  2. Zhotoviteľ sa zaväzuje vykonať dielo vo vlastnom mene a na vlastnú zodpovednosť. V prípade ak Zhotoviteľ poverí vykonaním niektorých častí diela iné osoby, nesie Zhotoviteľ plnú zodpovednosť, ako keby tieto časti diela vykonával sám.
  3. Zhotoviteľ sa stáva pôvodcom odpadu, ktorý vznikne v súvislosti s vykonávaním diela. Tento odpad bude Zhotoviteľ povinný zlikvidovať podľa platných všeobecne záväzných právnych predpisov v súlade s environmentálnymi aspektami.
  4. Zhotoviteľ potvrdzuje, že sa riadne v plnom rozsahu oboznámil so všetkými podmienkami vyplývajúcimi z prílohy č. 1 tejto zmluvy - Opis predmetu zákazky, právnymi požiadavkami. Zhotoviteľ nesie plnú zodpovednosť za porušenie záväzkov podľa predchádzajúcej vety. Objednávateľ vyhlasuje, že informácie poskytnuté Zhotoviteľovi boli presné a zodpovedajúce skutočnosti.
  5. Zhotoviteľ je povinný dodať Objednávateľovi akékoľvek manuály pre obsluhu a údržbu diela, ktoré budú obsahovať predovšetkým popis technológie, podmienky užívania diela, informácie o bezpečnosti a prevencii pred úrazmi, návody k použitiu diela a indikácie hladiny hluku, vydávanie technológií.

Objednávateľ obdrží od Zhotoviteľa kompletné návody k jednotlivým logickým celkom diela podľa prílohy č. 1 tejto zmluvy – Opis predmetu zákazky, a to najneskôr dva týždne pred začiatkom školenia na používania diela, pričom všetky uvedené dokumenty budú vyhotovené v slovenskom alebo českom jazyku.

* 1. Zhotoviteľ je povinný dodať Objednávateľovi technický projekt (dokumentáciu) diela, ktorý bude obsahovať kompletný layout vrátane výkresov prívodných miest inžinierskych sietí a energií v súvislosti s potrebnou kapacitou, zoznam pozícií a zariadení, akékoľvek režimy, výkresy pre stavebné prispôsobenie a pripravenosť haly pre inštaláciu lakovacej linky.

Zhotoviteľ je povinný Objednávateľovi dodať dokumentáciu, ktorá bude obsahovať predovšetkým prehlásenia o zhode (podľa smernice Európskeho parlamentu a rady 2016/42/ES zo dňa 17.mája 2006 o strojných zariadeniach a o zmene smernice 95/16/ES)a výkresovú dokumentáciu k stavebnému povoleniu diela vrátane technických listov k jednotlivým zariadeniam tak, aby všetky dotknuté orgány mohli vydať súhlas k technické dokumentácií diela.

* 1. Objednávateľ sa zaväzuje poskytnúť Zhotoviteľovi riadne a včas akúkoľvek nevyhnutnú súčinnosť (vrátane podpisov príslušných preberacích protokolov) pre účely prevzatia diela a zaplatenia dohodnutej ceny diela.

**III. Čas plnenia, miesto plnenia, odovzdanie a prevzatie diela**

* 1. Zmluvné strany sa dohodli, že odovzdanie a prevzatie priestorov na realizáciu predmetu zmluvy (diela) sa uskutoční do 15 pracovných dní odo dňa nadobudnutia účinnosti tejto zmluvy.
  2. Zmluvné strany sa dohodli, že Zhotoviteľ dokončí predmet zmluvy (dielo) do 18 mesiacov odo dňa nadobudnutia účinnosti tejto zmluvy; skoré plnenie predmetu zmluvy je možné, zmluvné strany sú povinné vykonať všetky potrebné úkony aby bolo dielo ukončené čo najskôr.
  3. Zmluvné strany sa dohodli, že najneskôr do 3 pracovných dní od protokolárneho prebratia priestorov predloží Zhotoviteľ Objednávateľovi harmonogram prác, ktorý bude zostavený tak, aby Zhotoviteľ dodal a odovzdal predmet zmluvy v termíne dohodnutom v tejto zmluve.
  4. Harmonogram prác bude dohodnutý v nadväznosti na termín nadobudnutia účinnosti tejto zmluvy (pre účely tejto zmluvy sa deň nadobudnutia účinnosti tejto zmluvy označuje v ďalšom texte zmluvy pojmom „T1“). Harmonogram prác bude okrem iného rešpektovať nasledujúce míľniky:

1. Ukončenie montáže lakovacej linky a začatie overovacej prevádzky lakovacej linky vrátane vypratania priestoru užívaného Objednávateľom (odvoz akéhokoľvek odpadu vzniknutého v súvislosti s plnením tejto zmluvy a odstránenie všetkých vecí Zhotoviteľa) najneskôr do T1 + 120 dní. O ukončení montáže lakovacej linky bude medzi zmluvnými stranami spísaný príslušný preberací protokol. Na ukončenie montáže lakovacej linky nemá vplyv skutočnosť, že Objednávateľ neposkytne Zhotoviteľovi potrebnú súčinnosť, z ktorej dôsledku nedôjde k podpisu príslušného preberacieho protokolu.
2. Uvedenie diela do skúšobnej prevádzky, zahájenie zberu dát pre digitálnu dátovú zostavu do T1 + 180 dní.
3. Zahájenie implementácie software riadiaceho systému s prenosom údajov do firemnej digitálnej dátovej zostavy, T1 + max 365 dní
4. Odovzdanie diela do trvalej prevádzky, t. j. T1 + max. 540 dní.

Každá z vyššie uvedených etáp bude odovzdaná alebo zahájená postupom podľa čl. X tejto zmluvy.

* 1. Miestom plnenia a dodania diela je nová budova Objednávateľa Galmm s.r.o. – Sever, Priemyselný park Čadca – Podzávoz.
  2. Zhotoviteľ tri (3) týždne pred ukončením mechanickej montáže lakovacej linky vyzve Objednávateľa k vykonaniu kontrolného dňa. Objednávateľ sa zaväzuje pozvať príslušné dotknuté orgány, Zhotoviteľ sa zaväzuje pozvať Technickú inšpekciu SR tak, aby kolaudačné konanie bolo začaté najneskôr do piatich (5) dní od ukončenia mechanickej montáže lakovacej linky.
  3. Ukončenie overovacej prevádzky mechanickej spôsobilosti lakovacej linky je podmienkou prechodu diela do skúšobnej prevádzky. Overovacia prevádzka mechanickej spôsobilosti lakovacej linky je stanovená na 14 dní nepretržitého chodu diela za súčasného realizovania predmetu jeho činnosti. V prípade, ak Objednávateľ nie je schopný pre overovaciu prevádzku zabezpečiť materiál na lakovanie, môže byť overovacia prevádzka predĺžená iba po vzájomnej dohode zmluvných strán. Zhotoviteľ zaistí prítomnosť technika po dobu overovacej prevádzky lakovacej linky (14 kalendárnych dní x 16 hodín denne). Overovacia prevádzka lakovacej linky je považovaná za úspešnú, ak celková doba výpadku prevádzky lakovacej linky, nespôsobená Objednávateľom je menšia ako 2 hodiny v piatich osemhodinových zmenách. V prípade, že je doba výpadku dlhšia ako je vyššie uvedený limit, bude začatá nová overovacia prevádzka. Úspešné ukončenie overovacej prevádzky lakovacej linky je podmienkou prechodu do skúšobnej prevádzky lakovacej linky. V prípade, že Objednávateľ nezabezpečí materiál pre lakovanie alebo z iného dôvodu na strane Objednávateľa nebude overovacia prevádzka realizovaná, alebo nebude realizovaná v plnom rozsahu predvídanom touto zmluvou z dôvodov na strane Objednávateľa (nezabezpečenie elektrickej energie, obsluhy atď.), má Zhotoviteľ právo čiastkovo predať dielo Objednávateľovi do skúšobnej prevádzky a Objednávateľ nie je oprávnený prevzatie predmetného čiastkového diela odmietnuť.
  4. Momentom uvedenia diela do skúšobnej prevádzky Zhotoviteľ zabezpečí zahájenie zberu dát pre digitálnu dátovú zostavu, zahájenie implementácie software riadiaceho systému s prenosom údajov do firemnej digitálnej dátovej zostavy. V tejto fáze sa taktiež vykonávajú ostatné merania, ktoré majú za účel osvedčiť spôsobilosť diela k trvalému užívaniu, a to vo forme právoplatného kolaudačného rozhodnutia diela príslušným úradom, ktorým sa schváli riadne užívanie diela a povolí jeho plnohodnotná prevádzka. Zhotoviteľ je povinný v tejto fáze poskytnúť Objednávateľovi nevyhnutnú súčinnosť pre úspešné ukončenie tejto fázy a to v rámci tejto zmluvy a v prípade, že sa zistia akékoľvek nedostatky brániace povoleniu diela do jeho trvalého užívania, za ktoré je možné požadovať zodpovednosť Zhotoviteľa, Zhotoviteľ je povinný bez ohľadu na čiastkové prevzatie diela vykonať všetky požadované práce a opatrenia na dosiahnutie cieľov tejto zmluvy; t. j. zhotovenie a dodanie plne funkčnej lakovacej linky v zmysle bodu 2.1 tejto zmluvy a to aj z pohľadu právnej a legislatívnej stránky.

**IV. Cena predmetu zmluvy**

* 1. Celková cena diela zahŕňa všetky náklady Zhotoviteľa potrebné pre úspešnú realizáciu a fungovanie diela v zmysle tejto zmluvy – t. j. dodanie kompletného a uceleného diela **-** riešenia technológie - Automatická linka kataforetického a práškového lakovania. Cena za dielo špecifikované v čl. II. tejto zmluvy je cenou konečnou, maximálnou a neprekročiteľnou, zahrňujúcou akékoľvek náklady k úspešnej realizácii diela, vrátane súvisiacich činností ako je napr. doprava, balné, montáž, inštalácia, záruka či ďalšie činnosti nevyhnutné k riadnemu vykonaniu diela.

**DOHODNUTÁ CELKOVÁ CENA DIELA PREDSTAVUJE: xxx EUR**

Slovom: xxx

Stanovená výška ceny diela je bez DPH. Príslušná DPH bude pripočítaná podľa platných daňových predpisov ku dňu zdaniteľného plnenia, okrem prípadov ak plnenie bude oslobodené od DPH. Táto cena diela je položkovito vyšpecifikovaná v prílohe č. 2 tejto zmluvy.

Neuvedenie ceny v kalkulácií alebo v rozpočte však nezbavuje Zhotoviteľa povinností k vykonaniu tých častí diela, ktoré musia byť vykonané podľa podmienok tejto zmluvy k tomu, aby bolo dielo kompletné a úplné.

* 1. Zhotoviteľ je povinný pri výkone svojej činnosti dodržiavať a zaistiť dodržiavanie bezpečnostných, hygienických, požiarnych predpisov a predpisov o ochrane životného prostredia, medzi ktoré patria napríklad aj obecné/mestské záväzné právne predpisy, tzn., že Zhotoviteľ je povinný sa v areáli vykonávania diela chovať plne v súlade s právnymi predpismi platnými na úsekoch ochrany životného prostredia, bezpečnosti práce, požiarnej ochrany, s internými predpismi Objednávateľa a vlastníka stavby, s ktorými bol Zhotoviteľ Objednávateľom oboznámený. V prípade zistenia ekologickej havárie, pracovného úrazu zamestnanca Zhotoviteľa, jeho povereného pracovníka alebo pracovníka, zamestnanca subdodávateľa Zhotoviteľa, alebo v prípade požiaru oznámi toto neodkladne príslušnému pracovníkovi vlastníka stavby a následne aj Objednávateľovi, s ktorým jedná (spolupracuje) a vykoná opatrenia k minimalizácií následkov.

**Plán upozornení pre prípad havárie**

|  |  |
| --- | --- |
| **GALMM s.r.o., vlastník stavby:** | **telefónne spojenie** |
| Ing. Motyka – zástupca majiteľa budovy | +421 44 4325385 |
| Ing. Truchlý - zástupca Objednávateľa v záležitostiach BOZP na stavbe | +421 907 929375 |
| J. Kozár - osoba oprávnená konať vo veciach technických a užívateľských | +421 908 904587 |

**V. Platobné podmienky**

* 1. Cena za zhotovenie diela je stanovená na základe vzájomnej dohody zmluvných strán v súlade so zákonom č 18/1996 Z. z. o cenách v znení neskorších predpisov a vyhláškou Ministerstva financií SR 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
  2. Cena diela bude Objednávateľom zaplatená podľa nižšie uvedených platobných podmienok:

1. záloha vo výške 30% z ceny diela po vstúpení tejto zmluvy do účinnosti (T1), ktorá bude splatná v lehote 5 dní odo dňa vstúpenia tejto zmluvy do účinnosti (T1), zálohová platba bude zúčtovaná ako platba za čiastkové plnenie najneskôr do začatia realizácie plnení v zmysle písmena 5.2 b) tejto zmluvy,
2. čiastková platba vo výške 28 % z ceny diela, ktorá bude splatná do 5 dní po dokončení čiastkových plnení mechanickej montáže každého z nasledujúcich celkov na základe zmluvnými stranami podpísaných preberacích protokolov podľa harmonogramu :

1. 15 % z ceny diela po dokončení vypaľovacích pecí a po dokončení P&F dopravníka

2. 13 % z ceny diela po dokončení automatickej lakovacej kabíny a po dokončení vaňovej časti predúpravy,

1. čiastková platba vo výške 25 % z ceny diela po ukončení overovacej prevádzky a zahájení skúšobnej prevádzky, ktorá je splatná do 15 dní odo dňa protokolárneho ukončenia overovacej prevádzky
2. čiastkové platby v celkovej výške 17% z ceny diela, ktoré budú splatné po dokončení čiastkových plnení, na základe podpísaných preberacích protokolov:
3. 10 % z ceny diela, do 10 dní od zahájenia implementácie software riadiaceho systému s prenosom údajov do firemnej digitálnej dátovej zostavy
4. 7 % z ceny diela, do 10 dní od riadneho sfunkčnenia implementácie digitálnej dátovej zostavy , na základe konečného preberacieho protokolu do T1 + max 18 mesiacov (540 dní).
   1. Objednávateľ sa zaväzuje poskytnúť Zhotoviteľovi do 15 dní od vstúpenia tejto zmluvy do účinnosti neodvolateľnú a bezpodmienečnú bankovú záruku, ďalej aj BZ1, ktorou banka prehlási, že uspokojí Zhotoviteľa do výšky čiastky dohodnutej v článku 5.4 tejto zmluvy v prípade, že Objednávateľ nesplní Zhotoviteľovi akýkoľvek záväzok vzniknutý na základe tejto zmluvy. Objednávateľ je tak povinný v stanovenej lehote predať Zhotoviteľovi originál záručnej listiny obsahujúci písomné prehlásenie banky, že bezpodmienečne uspokojí pohľadávky Zhotoviteľa voči Objednávateľovi vyplývajúce z tejto zmluvy v prípade, že k tomu bude Zhotoviteľom vyzvaná. Banková záruka musí nadobudnúť účinnosť najneskôr ku dňu jej predloženia Zhotoviteľovi. Objednávateľ je povinný zabezpečiť, že banková záruka bude platná a účinná najmenej do uplynutia doby 45 dní od ukončenia overovacej prevádzky podľa článku III. tejto zmluvy.

V prípade, že banková záruka bude vystavená na kratšiu dobu ako je uvedené v predchádzajúcej vete alebo dôjde k predĺženiu termínu uvedeného v odsúhlasenom Harmonograme prác o viac ako 10 dní, je Objednávateľ povinný zabezpečiť predĺženie platnosti bankovej záruky alebo vystavenie novej bankovej záruky tak, aby dĺžka platnosti takejto bankovej záruky alebo predĺženej bankovej záruky odrážala požiadavku na platnosť a účinnosť najmenej do uplynutia doby 45 dní od protokolárneho ukončenia skúšobnej prevádzky v súlade s upraveným harmonogramom (a to aj opakovane, podľa rovnakého princípu) a predať ju Zhotoviteľovi najneskôr 15 dní pred ukončením platnosti pôvodnej bankovej záruky. V prípade porušenia povinnosti Objednávateľa predať Zhotoviteľovi novú bankovú záruku alebo originál dokumentu vystaveného bankou o jej predĺžení podľa predchádzajúcej vety, bude Zhotoviteľ oprávnený vyčerpať celú čiastku bankovej záruky a táto čiastka bude považovaná za zábezpeku zabezpečujúcu plnenie Objednávateľa. Táto zábezpeka sa neúročí.

* 1. Banková záruka musí byť vystavená vo výške 30% z ceny diela. Ak dôjde v priebehu platnosti Zmluvy k čerpaniu bankovej záruky tak, že disponibilná čiastka bankovej záruky klesne pod 20% ceny diela, bude Objednávateľ povinný do pätnástich (15) dní od doručenia písomného oznámenia Zhotoviteľa o poklese disponibilnej čiastky bankovej záruky, povinný doplniť bankovú záruku tak, aby dosahovala celkovú výšku bankovej záruky požadovanej Zhotoviteľom; to neplatí v dobe, kedy budú platby podľa bodu 5.2. písm. a), b) a c) v plnom rozsahu uhradené Zhotoviteľovi a výšku bankovej záruky v zmysle tohoto bodu bude možné na strane Objednávateľa nahradením novou bankovou zárukou za rovnakých podmienok znížiť na 17 % ceny diela.
  2. Zhotoviteľ bude oprávnený čerpať bankovú záruku v prípade, že (a) dôjde k splneniu míľnika pre úhradu príslušnej časti ceny diela podľa článku 5.2 zmluvy a (b) Objednávateľ neuhradí ku dňu splatnosti príslušnú čiastku v súlade s článkom 5.2 vyššie.
  3. Zhotoviteľ je povinný predložiť najneskôr do 14 dní po podpise konečného odovzdávacieho protokolu o ukončení skúšobnej prevádzky bankovú záruku (ďalej aj ako „BZ2“), ktorou bude zaručené plnenie finančných povinností Zhotoviteľa voči Objednávateľovi vzniknutých v súvislosti s odstraňovaním nedostatkov diela počas záručnej doby podľa tejto zmluvy (ďalej aj ako „BZ2“). Z bankovej záruky budú uspokojené pohľadávky Objednávateľa vzniknuté porušením povinností Zhotoviteľa ako i nároky na zmluvné pokuty súvisiace s neplnením povinností Zhotoviteľa pri odstraňovaní nedostatkov diela. Banková záruka bude vystavená vo výške 10 % z ceny diela a bude platná po dobu trvania platnosti záruky Zhotoviteľa dohodnutej v zmluve, ktorá bude vyplývať z odovzdávacieho protokolu.

V prípade, že Objednávateľ sa rozhodne uplatniť právo z bankovej záruky vo výške viac ako 30.000,- EUR, môže tak urobiť iba na základe posudku súdneho znalca, ktorý potvrdil porušenie povinnosti Zhotoviteľa. Overená kópia musí vyť súčasťou výzvu Zhotoviteľovi, ktorú musí doručiť Objednávateľ Zhotoviteľovi doporučenou poštou.

Objednávateľ bude oprávnený čerpať bankovú záruku v prípade, že (a) Zhotoviteľ neplní akúkoľvek svoju povinnosť uvedenú v bode 6.3 tejto zmluvy a (b) Objednávateľ ho v súvislosti s predmetným neplnením upozornil na vznik konkrétnych finančných nárokov súvisiacich s odstraňovaním vád diela, resp. s hradením zmluvných pokút.

V prípade, že Zhotoviteľ nezabezpečí vystavenie BZ2, má Objednávateľ právo v rozsahu zodpovedajúcom výške BZ2 pozastaviť platbu z ceny podľa čl. V bod 5.2. d) zmluvy v rozsahu odpovedajúcemu výške BZ2, t. j.10% z ceny diela.

* 1. Náklady na BZ1 znáša Objednávateľ a náklady na BZ2 znáša Zhotoviteľ. Zmluvná strana, ktorá zaviní posunutie termínu, na ktorý sa viaže termín platnosti bankovej záruky, je povinná hradiť všetky náklady súvisiace s predĺžením bankovej záruky alebo vystavením novej bankovej záruky. Každá zo zmluvných strán má povinnosť vykonať všetky potrebné kroky tak aby bolo možné vrátiť poskytnutú bankovú záruku bezodkladne po skončení jej platnosti, alebo splnení podmienok jej zániku uvedených v tejto zmluve alebo v príslušnej záručnej listine.
  2. Faktúry na jednotlivé čiastky splatné podľa tejto zmluvy vystaví Zhotoviteľ na meno Objednávateľa najneskôr do 14 dní odo dňa podpisu protokolárneho odovzdania a prevzatia jednotlivých častí diela, pri splnení ostatných podmienok uvedených v tejto zmluve. Faktúry budú zaslané na adresu: J. Jančeka 39, 034 01 Ružomberok, Slovenská republika a musia obsahovať číslo zmluvy o dielo.
  3. Zhotoviteľ zabezpečí, aby ním vystavené faktúry obsahovali všetky potrebné náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. Objednávateľ si vyhradzuje právo vrátiť faktúru, ktorá nebude obsahovať požadované náležitosti. Vrátením faktúry sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
  4. V prípade, že faktúra Zhotoviteľa neobsahuje úplné náležitosti daňového dokladu podľa bodu 5.9 tejto zmluvy a údaje výslovne požadované podľa tejto zmluvy, má Objednávateľ právo vystavenú faktúru vrátiť Zhotoviteľovi k doplneniu do 7 pracovných dní od obdržania faktúry. Zhotoviteľ je potom povinný údaje doplniť, prípadne vystaviť opravný doklad alebo novú faktúru. Splatnosť sa v tomto prípade predlžuje o sedem pracovných dní. V prípade, ak Objednávateľ vráti faktúru pre neúplnosť údajov neskôr, ako za sedem pracovných dní, splatnosť opraveného či nového dokladu je rovnaká ako splatnosť pôvodnej faktúry.

**VI. Záručné podmienky, zodpovednosť za vady**

**6.1** Záručná doba na dielo predstavuje 24 mesiacov odo dňa úspešného ukončenia overovacej prevádzky v zmysle v bodu 3.4 písm. a) tejto zmluvy, pokiaľ zo zmluvy nevyplýva niečo iné (napr. na časti diela odovzdané čiastkovým preberaním neskôr bude plynúť odo dňa ich odovzdania čiastkovým prebratím a odovzdaním). Rozsah záruky je stanovený po dohode zmluvných strán tak, že Zhotoviteľ zodpovedá za vady, nedostatky a nedorobky týkajúce sa konštrukcie, použitých materiálov, kvality použitých častí, súčastí a materiálov, programového vybavenia a ich montáže, nastavenia, navrhnuté konštrukčné prvky riešenia a pokyny k údržbe a obsluhe podľa prílohy č. 1 tejto zmluvy. Plynutie záručnej doby sa prerušuje počas odstraňovania vady v prípade poruchy, kedy nebude dielo schopné bežnej prevádzky viac ako jeden deň, a záručná sa predlžuje o túto dobu odstraňovania vady do opätovného spustenia bežnej prevádzky diela, a túto skutočnosť sú zmluvné strany povinné si písomne potvrdiť.

Záruka sa nevzťahuje na vady diela, ktoré boli spôsobené:

1. v dôsledku nesprávneho užívania diela Objednávateľom (vrátane použitia Zhotoviteľom neautorizovaného software a nedodržiavania povinných servisných prehliadok a údržby diela autorizovanou osobou Zhotoviteľa), t. j. užívaním v rozpore s návodom k použitiu a obsluhe, odovzdanou technickou dokumentáciou alebo pokynmi Zhotoviteľa;
2. nesprávnou inštaláciou, nesprávnym používaním alebo neodborným zaobchádzaním, nedodržiavaním prevádzkových predpisov, používaním nesprávnych prevádzkových látok, bežným opotrebením diela, zanedbaním povinnej údržby diela alebo v dôsledku vyššie moci;
3. vykonaním akýchkoľvek zásahov do diela po dobu trvania záručnej doby inou osobou ako Zhotoviteľom alebo bez predchádzajúceho písomného súhlasu Zhotoviteľa.

Záruka podľa tohto článku sa taktiež nevzťahuje na rýchle opotrebiteľné diely, ktoré sú takto označené výrobcami jednotlivých komponentov diela v zoznamoch náhradných dielov. Zhotoviteľ dodá zoznam týchto dielov najneskôr v deň začatia montáže diela.

**6.2** Vady diela a nároky z vád diela (vrátane vád v záručnej dobe) je možné oznamovať / uplatňovať v pracovnej dobe Zhotoviteľa na tel. xxx alebo na adrese xxx .

**6.3** Objednávateľ je v prípade zistených vád diela oprávnený požadovať odstránenie každej takejto vady.Lehota pre začatie odstraňovania vady, ktorá bráni riadnej prevádzke diela, predstavuje maximálne 12 hodín od oznámenia vady diela v pracovní dobe podľa bodu 6.2 tejto zmluvy, pokiaľ sa Objednávateľ so Zhotoviteľom nedohodnú inak. V prípade, že je vada diela oznámená mimo pracovnú dobu alebo neskôr ako 1 hodinu pred skončením pracovnej doby, začína lehota pre začatie odstraňovania vady diela plynúť nasledujúci kalendárni deň (s výnimkou štátnych sviatkov SR a dní pracovného pokoja).

Odstránenie vady bude vykonané najneskôr do 3 pracovných dní od doručenia oznámenia vady diela Zhotoviteľovi tak, aby bol zaistený bezpečný chod diela (s výnimkou štátnych sviatkov SR) Lehota na odstránenie vady, ktorá nebráni riadnej prevádzke diela, je maximálne 7 pracovných dní od oznámenia vady diela, pokiaľ sa zmluvné strany nedohodnú inak.

V prípade, že Zhotoviteľ nezaistí úplné odstránenie vady diela v dohodnutej lehote, je Objednávateľ oprávnený realizovať jej odstránenie namiesto Zhotoviteľa k tomu preukázateľne odborne spôsobilou osobou sám, alebo poverením tretej osoby, a to na náklady Zhotoviteľa. O tom je Objednávateľ povinný Zhotoviteľa informovať.

**6.4** V prípade, že vadu diela nie je možné odstrániť postupom podľa bodu 6.3 tejto zmluvy, má Objednávateľ právo požadovať od Zhotoviteľa výmenu vadnej časti diela alebo primeranú zľavu z ceny diela. Zvolený nárok z vadného plnenia Objednávateľ nemôže zmeniť bez súhlasu Zhotoviteľa.

**6.5** V reklamácií musia byť vady uvedené a popísané, ako sa prejavujú. Objednávateľ sa zaväzuje poskytnúť Zhotoviteľovi maximálnu súčinnosť pri odstraňovaní vád diela, predovšetkým vád brániacich riadnej prevádzke diela.

**6.6** Zmluvné strany sa dohodli, že existencia práv Objednávateľa zo zodpovednosti z vád diela nevylučuje právo Objednávateľa domáhať sa voči Zhotoviteľovi uspokojenia svojich práv aj z iného právneho dôvodu, najmä z titulu zodpovednosti za škodu a ušlého zisku v rozsahu stanovenom príslušnými právnymi predpismi pre náhradu škody a ušlého zisku. V sektore automotive sa zmluvné strany dohodli na obmedzení nárokov v zmysle tohto bodu maximálne do výšky 20 % z celkovej ceny diela, v ktorej výške je Objednávateľ oprávnený voči Zhotoviteľovi uplatniť nárok na náhradu preukázateľnej škody, vrátene ušlého zisku vzniknutých v dôsledku Zhotoviteľom zavineného porušenia povinnosti (bez prispenia Objednávateľa) pri odstraňovaní vád diela.

**VII. Podmienky vykonania diela a jeho zmeny**

* 1. Zhotoviteľ je povinný dielo vykonať na svoje náklady a na svoje nebezpečenstvo v dohodnutej dobe.
  2. Objednávateľ zaistí Zhotoviteľovi stavebnú pripravenosť pracoviska pre montáž diela, a to najneskôr do T1 + 15 dní, najmä plochu pre zariadenie staveniska v dohodnutom rozsahu, vrátene spotrebovaných médií, a to všetko bezodplatne. Objednávateľ taktiež súčasne zaistí: vypratanie dotknutých priestorov, trvalo prístupný vjazd k predmetu diela, prípojku elektriny v dohodnutej kapacite. Objednávateľ je povinný zaistiť priestor pre bezpečné uloženie dodaných komponentov pre montáž diela a vykonať také opatrenia, aby bolo zabránené akejkoľvek strate alebo poškodeniu týchto komponentov alebo samotného diela po jeho umiestnení a/alebo postavení do priestorov určených pre skladovanie a/alebo vykonanie diela z dôvodov nie na strane pracovníkov Zhotoviteľa. O prebratí staveniska a priestorov na uloženie komponentov diela bude vyhotovený písomný protokol. V prípade omeškania Objednávateľa so splnením ktorejkoľvek povinnosti podľa tohto článku sa o dobu omeškania predlžujú akékoľvek lehoty pre plnenia Zhotoviteľa.
  3. Zhotoviteľ zodpovedá za bezpečnosť a ochranu zdravia svojich pracovníkov a zároveň zodpovedá za čistou a poriadok na stavenisku. Na stavenisku môžu vystupovať iba osoby písomné poverené Objednávateľom, medzi ktorých patria aj zástupcovia oprávnených orgánov štátnej správy. Tieto osoby sú povinné sa riadiť na stavenisku pokynmi stavbyvedúceho Zhotoviteľa.
  4. Zhotoviteľ sa zaväzuje zaistiť, aby fyzické osoby ktorých prostredníctvom vykonáva dielo, dodržovali náležitý spôsob ustrojenia, tzn. aby mali oblečený riadne pracovný odev, boli riadne a viditeľne identifikovaný označení obchodným menom Zhotoviteľa.
  5. Objednávateľ je oprávnený z areálu Objednávateľom užívaného vykázať a zamedziť v ďalšom vstupe také osoby, ktoré sa v ňom nachádzajú v súvislosti s vykonávaním Diela Zhotoviteľom, pokiaľ tieto osoby porušia ktorýkoľvek zo záväzkov Zhotoviteľa podľa tejto zmluvy. Týmto vykázaním / zamedzením vstupu sa neposúva termín realizácie diela a jeho jednotlivých etáp.
  6. Nebezpečenstvo vzniku škody na diele prechádza na Objednávateľa vždy postupne, spolu s prechodom vlastníckeho práva na Objednávateľa v súlade s bodom 7.7 tejto zmluvy. Zhotoviteľ aj Objednávateľ sú povinní byť poistení proti škodám spôsobeným počas realizácie diela a sú si povinní navzájom predložiť podmienky a existenciu poistenia. V prípade, že dôjde k poškodeniu, strate alebo k zničeniu diela alebo jeho časti po prechode nebezpečenstva vzniku škody na Objednávateľa, zmluvné strany sa zaväzujú bezodkladne prerokovať podmienky odstránenia škody. Zhotoviteľ sa zaväzuje takúto škodu bezodkladne odstrániť podľa požiadaviek Objednávateľa. Pokiaľ škodu nespôsobil Zhotoviteľ, náklady na odstránenie a náhradu predmetnej škody znáša Objednávateľ.
  7. Vlastnícke právo a prechod rizika poškodenia, alebo zničenia diela, alebo jeho časti k dielu, prechádza na Objednávateľa postupne, a to zabudovaním, namontovaním, zakomponovaním či iným začleneným príslušnej časti diela (materiálu) do zhotoveného diela ako celku (a tým aj pevným spojením s budovou Objednávateľa) a zaplatením príslušnej časti diela. Zmluvné strany pre vylúčenie všetkých pochybností potvrdzujú, že samotnou dodávkou komponentov lakovacej linky do sídla Objednávateľa resp. miesta vykonania diela a ich uskladnenia v priestoroch Objednávateľa nedochádza k prechodu ich vlastníckeho práva na Objednávateľa.
  8. Zhotoviteľ potvrdzuje, že sa v plnom rozsahu oboznámil s rozsahom a povahou diela, že sú mu známe akékoľvek technické, kvalitatívne a iné podmienky nevyhnutné k realizácií diela a že disponuje takými kapacitami a odbornými znalosťami, ktoré sú nevyhnutné k vykonaniu diela.
  9. Požiadavka na vykonanie zmien diela musí byť písomná a musí obsahovať presný popis a rozsah požadovaných zmien.
  10. Zhotoviteľ do 10 dní po doručení požiadavky na vykonanie zmien diela písomne oznámi Objednávateľovi, či a ako môžu byť požadované zmeny diela vykonané a ich vplyv na cenu diela a dobu ich plnení.
  11. Prípadné práce naviac alebo zmeny diela vyvolané Objednávateľom budú oceňované rovnakou metodikou, akou bola spracovaná cenová ponuka diela. Prípadné práce naviac požadované Objednávateľom musia byť pred realizáciou písomne odsúhlasené poverením pracovníkom Objednávateľa.
  12. K takto vykalkulovaným cenám bude pripočítaná DPH podľa platných daňových predpisov ku dňu zdaniteľného plnenia.
  13. Menej práce, t. j. práce zahrnuté do ceny diela podľa prílohy č. 2 tejto zmluvy, ktoré nebudú z akéhokoľvek dôvodu realizované, nie je Zhotoviteľ oprávnený fakturovať a Objednávateľ nie je povinný Zhotoviteľovi zaplatiť. Celková cena diela sa zníži o cenu týchto prác.
  14. Zhotoviteľ sa zaväzuje, že všetci subdodávatelia, ktorí bude poverení vykonávaním diela, budú držitelia platného oprávnenia k vykonávaniu týchto prác. Taktiež sa Zhotoviteľ zaväzuje, že ako subdodávateľa nepoverí vykonaním prác na diele subjekt, ktorý nemá odbornú spôsobilosť k vykonávaniu týchto prác.
  15. Zhotoviteľ je povinný v zozname subdodávateľov uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej „Údaj“). Zoznam subdodávateľov bude tvoriť prílohu č. x tejto zmluvy.
  16. Zhotoviteľ v zozname subdodávateľov zároveň prehlási, že všetci uvedení subdodávatelia sú oprávnení poskytovať službu, ktorá je predmetom subdodávky; sú spôsobilí, odborní a majú dostatočné skúsenosti s realizovaním prác uvedených v subdodávke.

* 1. Pravidlá zmeny subdodávateľa:
     1. Akúkoľvek zmenu údajov o subdodávateľovi je zhotoviteľ povinný bezodkladne, najneskôr do 5 pracovných dní, písomne oznámiť objednávateľovi.
     2. Zhotoviteľ je oprávnený požiadať objednávateľa o zmenu subdodávateľa uvedeného v Prílohe č. 6.
     3. V prípade, že navrhovaný subdodávateľ spĺňa podmienky objednávateľa, objednávateľ ho schváli, v opačnom prípade ho zamietne.
     4. Objednávateľ si vyhradzuje právo odmietnuť subdodávateľa, ktorý je s ním v obchodnom alebo súdnom spore.
     5. Po celú dobu trvania zmluvy sa na subdodávateľov vzťahuje povinnosť uvedená v § 11 Zákona o verejnom obstarávaní – byť zapísaný v registri partnerov verejného sektora, ak sa na nich táto povinnosť vzťahuje.

**VIII. Vedenie diela a vykonávanie kontrol**

**8.1.** Technický dozor Objednávateľa bude vykonávať, a v tejto súvislosti má právo samostatne jednať:

J. Kozár, tel. +421 908 904 587

**8.2.** Zhotoviteľ bude hospodáriť s odpadmipodľa zákona č. 79/2015 Z. z. o odpadoch v platnom znení v dobe vykonávania diela.

**8.3.** Zhotoviteľ plne zodpovedá za škody spôsobené vykonaním diela a svojim chovaním v mieste plnenia diela voči Objednávateľovi aj tretím osobám vrátane škôd na diele samom.Zhotoviteľ je povinný na vlastné náklady tieto škody odstrániť, poprípade po dohode s Objednávateľom tieto škody uhradiť, a to do dohodnutého termínu.

**8.4.** Objednávateľ si vyhradzuje právo vykonávať priebežnú kontrolu kvality diela. Časti diela, ktoré nebude možné neskôr skontrolovať, napríklad vnútorné časti diela, je Zhotoviteľ povinný fotograficky zdokumentovať a túto dokumentáciu poskytnúť Objednávateľovi najneskôr v deň odovzdania diela.

**IX. Zmluvné pokuty**

**9.1.** V prípade, že sa Zhotoviteľ dostane do omeškania s plnením termínu uvedeného v odsúhlasenom Harmonograme realizácie, alebo neodovzdá dielo Objednávateľovi, je Zhotoviteľ povinný Objednávateľovi zaplatiť zmluvnú pokutu vo výške 0,05 % z ceny diela podľa čl. IV tejto zmluvy za každý aj začatí deň omeškania zapríčinený preukázateľným zavinením Zhotoviteľa.

**9.2.**  Pri omeškaní Objednávateľa s úhradou akýchkoľvek peňažných záväzkov (daňových dokladov – faktúr) uhradí Objednávateľ Zhotoviteľovi úrok z omeškania vo výške 0,05 % z neuhradenej čiastky za každý deň omeškania. Zhotoviteľ bude takisto oprávnený pozastaviť do doby úhrady vykonávanie diela. Súčasne sa o dobu omeškania s predmetnou úhradou posúvajú všetky lehoty pre čiastkové aj celkové plnenia Zhotoviteľa.

**9.3.** V prípade, že Zhotoviteľ bude po odovzdaní diela v omeškaní s odstránením aj keď len jednej vady alebo nedorobku diela zapísaných v príslušnom preberacom protokole podľa bodu 10.4 tejto zmluvy, je Zhotoviteľ povinný uhradiť Objednávateľovi zmluvnú pokutu vo výške 1.500,- EUR (slovom jedentisíc päťsto eur) za každý aj začatí deň z omeškania.

**9.4.** V prípade, že Zhotoviteľ poruší niektorý zo svojich záväzkov včas odstraňovať vady v zmysle čl. VI tejto zmluvy, je Zhotoviteľ povinný zaplatiť Objednávateľovi zmluvnú pokutu vo výške 500,- EUR za každý aj začatý deň porušovania jednotlivých ustanovené tejto zmluvy, pokiaľ nebude vzhľadom na zvláštne okolnosti dohodnuté inak. Toto ustanovenie sa netýka odstraňovania estetických vád diela alebo vád nebrániacich riadnej prevádzke diela, u ktorých hodnota náhradných dielov nepresahuje výšku 100 EUR. O každom porušení bude zaslaná Zhotoviteľovi elektronická správa.

**9.5.** Zmluvné pokuty vyššie uvedené sa uhrádzajú nezávisle na tom, či a v akej výške vznikne v tejto súvislosti škoda Objednávateľovi, ktorú je Objednávateľ oprávnený uplatniť samostatne a Zhotoviteľ je ju povinný uhradiť Objednávateľovi samostatne v rozsahu presahujúcom rámec uplatnenej zmluvnej pokuty. Škodou v zmysle tejto zmluvy sa rozumie skutočná škoda, ktorú poškodená zmluvná strana preukáže.

**9.6** Celková výška zmluvných pokút, ktoré môže jedna zmluvná strana uplatniť voči druhej zmluvnej strane v zmysle tejto zmluvy, je obmedzená do výšky 10 % z celkovej ceny diela. Nad túto čiastku nie je možné žiadne ďalšie zmluvné pokuty uplatňovať.

**9.7.** Pre účely tejto zmluvy sa okrem iných foriem doručovania za platné písomné oznámenie považuje i preukázateľné doručenie e-mailom s doručenkou na adresu uvedenú v hlavičke tejto zmluvy.

**9.8.** V prípade, že dôjde z dôvodu na strane Objednávateľa k prerušeniu montážnych prác, uhradí Objednávateľ Zhotoviteľovi všetky priame náklady Zhotoviteľa bezprostredne súvisiacich s týmto prerušením (náklady jeho pracovníkov a pracovníkov jeho subdodávateľov na montáži, ich ubytovanie, diéty a cestovné), avšak s ohľadom na náklady, ktoré je možno primerane k okolnostiam očakávať s tým, že Zhotoviteľ vyvinie nevyhnutné úsilie za účelom minimalizácie takýchto nákladov.

**X. Prebratie diela**

**10.1.** Dielo bude odovzdávané čiastkovo, pričom po ukončení všetkých čiastkových plnení zmluvné strany sú povinné podpísať konečný odovzdávací a preberací protokol. K prevzatiu konečnej implementácie softwarov riadiaceho systému s prenosom údajov do firemnej digitálnej dátovej zostavy vyzve Zhotoviteľ Objednávateľa 5 dní dopredu. Podmienkou odovzdania a prevzatia diela je úspešné ukončenie skúšobnej prevádzky, vykonanie všetkých predpísaných prác a odovzdanie a prebratie diela bez vád a nedorobkov brániacich trvalej prevádzke diela, pokiaľ z tejto zmluvy nevyplýva inak.

**10.2.** Za Zhotoviteľa je oprávnený dielo odovzdať: **xxx.**

**10.3.** Za Objednávateľa sú oprávnené prevziať dielo spoločným konaním tieto osoby:

* Ing. Motyka
* J. Kozár

**10.4.** O priebehu a výsledku preberacieho konania spíšu zmluvné strany konečný preberací protokol, v jeho závere Objednávateľ výslovne uvedie, či dielo preberá. Pokiaľ dielo Objednávateľ neprevezme, musí uviesť z akých dôvodov dielo nepreberá. Pokiaľ dielo neprevezme, musí uviesť z akých dôvodov tak urobil a zároveň stanoviť termín k odstráneniu prípadných vád a nedorobkov diela. Ak Objednávateľ prevezme dielo s vadami alebo nedorobkami, stanoví taktiež termín k odstráneniu prípadných vád a nedorobkov. Objednávateľ nie je oprávnený odmietnuť dielo prevziať v prípade, že vytknuté vady a nedorobky diela nebránia riadnemu užívaniu diela. V prípade omeškania Objednávateľa s prevzatím diela podľa tohto článku prechádza nebezpečenstvo vzniku škody na diele na Objednávateľa prvým dňom omeškania Objednávateľa so splnením povinnosti dielo prevziať, s výnimkou ak k prechodu nebezpečenstva škody na diele došlo u jednotlivých častí diela podľa tejto zmluvy už skôr, a zároveň týmto dňom začína plynúť záručná doba a doba pre uplatnení nárokov zo zodpovednosti za vady diela.

* 1. V prípade, že Objednávateľ na výzvu Zhotoviteľa neprevezme dielo postupom podľa bodu 10.4 tejto zmluvy alebo akúkoľvek jeho čiastkovú dodávku komponentov diela alebo časť diela, ktorých dokončenie či dodanie má byť podľa tejto zmluvy potvrdené písomným preberacím protokolom, a to aj napriek tomu, že dielo bolo dokončené k prevzatiu, k prevzatiu dôjde fikciou, a to piatym (5) dňom nasledujúcim po dni, keď bol Objednávateľ k prevzatiu diela Zhotoviteľom vyzvaný. V takomto prípade sa ostatné ustanovenia tejto dohody budú posudzovať tak, ako by ku dňu prevzatia fikciou bol vydaný protokol o odovzdaní a prevzatí diela podľa bodu 10.4 tejto zmluvy bez výhrad.
  2. Ustanovenia bodu 10.4 a 10.5 tejto zmluvy sa obdobne použijú pri dokončení príslušnej etapy podľa článku III. a V. tejto zmluvy a pri spísaní a podpisu príslušného čiastkového preberacieho protokolu.
  3. Vadou sa pre účely čl. X tejto zmluvy rozumie odchýlka v kvalite, rozsahu, alebo parametroch jednotlivých komponentov alebo celého diela, stanovených projektovou dokumentáciou, touto zmluvou alebo všeobecne záväznými právnymi predpismi účinnými ku dňu podpisu tejto zmluvy. V prípade, že behom plynutia doby skúšobnej prevádzky dôjde k zmenám zákonných požiadaviek na dielo v zmysle článku III. tejto zmluvy, Zhotoviteľ sa zaväzuje poskytnúť Objednávateľovi akúkoľvek nevyhnutnú súčinnosť za účelom uvedenia diela do súladu s príslušnými právnymi predpismi tak, aby mohlo byť riadne prevádzkované, pričom náklady s tým spojené hradí Objednávateľ. Nedorobkom sa rozumie nedokončená práca oproti projektu. Vadou sa rozumie taktiež taká kvalita, rozsah, parametre jednotlivých komponentov diela alebo diela ako celku, ktorá bráni úspešnému ukončeniu skúšobnej prevádzky diela, a to bez ohľadu na prevzatie diela v skúšobnej prevádzke, pokiaľ táto charakteristika bude objektívne zistiteľná až v priebehu skúšobnej prevádzky diela.

**XI. Ostatné dojednania**

**11.1.** Objednávateľ a Zhotoviteľ sa zaväzujú, že obchodné a technické informácie, ktoré im boli zverené druhou zmluvnou stranou alebo vzišli na známosť vo vzťahu k predmetu tejto zmluvy alebo zmluvnej strany, nesprístupní tretej osobe bez predchádzajúceho písomného súhlasu druhej zmluvnej strany a použije tieto informácie k iným účelom, ako pre plnenie tejto zmluvy.

Zmluvné strany vyhlasujú, že zmluva neobsahuje žiadne chránené informácie, ktoré sa nemôžu sprístupniť v zmysle príslušných ustanovení zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a za súčasného rešpektovania ochrany osobnosti a osobných údajov vyjadrujú súhlas s jej zverejnením.

Zhotoviteľ je pri realizácii predmetu zmluvy viazaný zákonom č. 528/2008 Z. z. o pomoci a podpore poskytovanej z fondov Európskej únie v znení neskorších predpisov a všeobecne záväznými právnymi predpismi Slovenskej republiky.

Zhotoviteľ sa zaväzuje strpieť výkon kontroly, auditu, overovania súvisiaceho s predmetom zmluvy kedykoľvek počas platnosti a účinnosti Zmluvy o poskytnutí nenávratného finančného príspevku, ktorú má nadobúdateľ uzavretú s poskytovateľom nenávratného finančného príspevku. Oprávnenými osobami na výkon kontroly, auditu, kontroly na mieste sú:

a) Poskytovateľ a ním poverené osoby,

b) Najvyšší kontrolný úrad Slovenskej republiky, príslušná Správa finančnej kontroly, Certifikačný orgán a nimi poverené osoby,

c) orgán auditu, jeho spolupracujúce orgány a nimi poverené osoby,

d) splnomocnení zástupcovia Európskej Komisie a Európskeho dvora audítorov,

e) osoby prizvané orgánmi uvedenými v písm. a) až d) v súlade s príslušnými právnymi predpismi SR a ES

f) Útvar následnej finančnej kontroly a nimi poverené osoby.

Zhotoviteľ je povinný tento záväzok kontrahovať aj v zmluvách so svojimi subdodávateľmi.

Za účelom realizácie oprávnenosti výdavkov, monitoringu a dokumentácie realizácie plnenia podľa tejto zmluvy je objednávateľ oprávnený bezodplatne požadovať od zhotoviteľa predloženie dokumentácie o vykonaní jednotlivých bodov predmetu zmluvy počas platnosti a účinnosti tejto zmluvy.

**11.2.** Zhotoviteľ sa bude pri plnení predmetu tejto zmluvy (najmä v súlade s platnými a technickými a ostatnými predpismi vrátene právnych vzťahujúcich sa na celé dielo) s maximálnou odbornou starostlivosťou riadiť vstupnými podkladmi Objednávateľa, protokolmi a dohodami oprávnených pracovníkov zmluvných strán, ak nie sú v rozpore s touto zmluvou , a to s cieľom úspešne realizovať dielo s maximálnou hospodárnosťou pri dodržaní kvalitatívnych podmienkach tejto zmluvy. Na prípadnú nevhodnosť (nesprávnosť) pokynov (podkladov) Objednávateľa je Zhotoviteľ povinný preukázateľne Objednávateľa upozorniť, inak Zhotoviteľ zodpovedá za škodu týmto spôsobenú Objednávateľovi v zmysle zákona č. 40/1964 Zb. Občiansky zákonník v znení neskorších predpisov.

**11.3.** Zhotoviteľ sa zaväzuje správať v areáli miesta plnenia diela v súlade s právnymi predpismi platnými na úsekoch ochrany životného prostredia, bezpečnosti práce, požiarnej ochrany, a s internými predpismi Objednávateľa; povinnosť dodržiavať uvedené interné predpisy sa však uplatní len za predpokladu, že s nimi boli preukázateľne a včas zástupcovia Zhotoviteľa uvedení v bode 1.4 písm. b) tejto zmluvy.

**11.4.** Pokiaľ vzniknú medzi zmluvnými stranami rozpory z dôvodov technológie vykonávania diela, povahy vád diela alebo iné rozpory technickej povahy, je ktorákoľvek zo zmluvných strán oprávnená predložiť záležitosť k posúdeniu miestne príslušnej štátnej skúšobne, ktorej stanovisko bude pre obe zmluvné strany záväzné**.** Náklady spojené s posúdením nesie zmluvná strana, ktorej názor sa ukáže ako nesprávny a po dobu, počas ktorej nebude možné z dôvodu posudzovania pokračovať v realizácií diela, budú predĺžené termíny podľa článku III. tejto zmluvy.

* 1. Zhotoviteľ sa zaväzuje nakladať s informáciami, ktoré získa od Objednávateľa v súvislosti s plnením tejto zmluvy, vrátane zmluvy samotnej, ako s dôvernými informáciami.
  2. Objednávateľ a Zhotoviteľ môže odstúpiť od tejto zmluvy iba v prípadoch daných príslušným zákonom.
  3. Odstúpením od zmluvy na strane Zhotoviteľa v dôsledku porušenia tejto zmluvy Objednávateľom z dôvodov stanovených zákonom nie sú dotknuté nároky sankčné a reparačné, najmä nároky na zmluvné pokuty, úroky z omeškania a náhrady škody, zabezpečenia, a taktiež ustanovenia o prechode vlastníckeho práva na Objednávateľa a záväzok dôverností informácií. Účinky odstúpenia Zhotoviteľom nastávajú ku dňu doručenia písomného oznámenia o odstúpení druhej zmluvnej strane. Časť diela, ktorá už bola ku dňu odstúpenia dokončená, avšak doposiaľ nebola uhradená, sa ocení podľa ponuku pripojenej v prílohe č. 2 tejto zmluvy a Objednávateľ bude povinný uhradiť Zhotoviteľovi do 10 dní jeho cenu na základe faktúry vystavenej zhotoviteľom. Komponenty dodané do miesta plnenia, ktoré doposiaľ neboli zabudované do diela, a nejde o komponenty vyrobené na mieru výhradne pre Objednávateľa, Objednávateľ bez zbytočného odkladu, najneskôr do 10 pracovných dní vydá Zhotoviteľovi , resp. umožní ich prevzatie Objednávateľom. Ostatné dodané komponenty a komponenty, ktorých prevzatie Objednávateľ v rozpore s predchádzajúcou vetou neumožní, sa ocenia podľa prílohy č. 2 tejto zmluvy, a u komponentov výslovne nešpecifikovaných v prílohe č. 2 tejto zmluvy, sa určí ich cena podľa vstupných cien u Zhotoviteľa, a Objednávateľ bude povinný túto cenu Zhotoviteľovi na základe faktúry vystavenej Zhotoviteľom do 10 dní uhradiť.

Pre účely tejto zmluvy sa za podstatné porušenie povinností, ktoré je dôvodom pre odstúpenie zo strany Zhotoviteľa považuje najmä (i) omeškanie Objednávateľa s akoukoľvek platbou po dobu viac ako 30 dní po doručení písomnej výzvy k plneniu alebo (ii) neposkytnutie súčinnosti Objednávateľom v dôsledku ktorého Zhotoviteľ nemôže riadne pokračovať v plnení vykonávania diela, po dobu viac ako 30 dní odo dňa doručenia písomnej výzvy k poskytnutiu súčinnosti.

* 1. Právo a účinky odstúpenia od zmluvy na strane Objednávateľa sa riadia v plnom rozsahu zákonom č. 40/1964 Zb. Občiansky zákonník v znení neskorších predpisov. Zmluvné strany sa dohodli, že čiastkové plnenia nemajú pre Objednávateľa sami o sebe význam, pokiaľ dielo nebude schopné trvalého užívania v zmysle bodu 2.1 a 3.8 tejto zmluvy.

Pro účely tejto zmluvy sa za podstatné porušenie povinností Zhotoviteľom považuje najmä (i) omeškanie s dokončením diela podľa bodu 3.4 písm. d) tejto zmluvy o viac ako jeden mesiac zavinenom výhradne Zhotoviteľom (nespôsobené ani len čiastočne Objednávateľom) alebo (ii) nemožnosť uvedenia diela do trvalého užívania z dôvodov na strane Zhotoviteľa za ktoré zodpovedá výhradne Zhotoviteľ.

Objednávateľ však nie je oprávnený od zmluvy odstúpiť v prípade omeškania Zhotoviteľa s čiastkovými termínmi dohodnutých k vykonaniu čiastkových plnení podľa tejto zmluvy ani v prípade vád, ktoré však podstatným spôsobom neovplyvňujú alebo neznemožňujú prevádzku diela. V prípade odstrániteľných vád, ktoré podstatným spôsobom neovplyvňujú alebo neznemožňujú prevádzku diela, budú zmluvné strany rokovať o vysporiadaní formou úpravy diela a/alebo zľavy z ceny diela.

V prípade odstúpenia Objednávateľa sa zmluva ruší od počiatku a zmluvným stranám vzniká povinnosť vrátiť plnenia.

* 1. V prípade ak vznikne (alebo bude hroziť) vznik pre ktorúkoľvek zo zmluvných strán podľa tejto zmluvy dôvod oprávňujúci ju odstúpiť od zmluvy, zaväzuje sa táto zmluvná strana pred odstúpením resp. najviac 15 dní pred vznikom práva na odstúpenie, písomne informovať druhú zmluvnú stranu o tomto dôvode a poskytnúť jej dodatočnú primeranú lehotu k náprave porušenia, najmenej však 30 dní odo dňa doručenia oznámenia. Ak je zrejmé, že dôvod pre odstúpenie nie je možné odstrániť alebo dôjde k márnemu uplynutiu tejto lehoty, zmluvné strany sa zaväzujú rokovať o spôsobe vyporiadania vzájomných záväzkov a ak to bude možné, uvedením diela do prevádzky.
  2. V prípade odstúpenia od zmluvy Objednávateľ nie je oprávnený akúkoľvek časť diela alebo jeho komponenty užívať alebo s nimi inak disponovať pred dosiahnutím konečnej dohody o vysporiadaní vzájomných nárokov zmluvných strán.
  3. Zmluvné strany nie sú oprávnené bez predchádzajúceho písomného súhlasu postúpiť tretej osobe svoje pohľadávky vyplývajúce z tejto zmluvy, a to vcelku, ani čiastočne, okrem prípadu, kedy má Objednávateľ záujem postúpiť svoje pohľadávky vyplývajúce z tejto zmluvy, na bankovú inštitúciu poskytujúcu bankovú záruku Objednávateľovi.
  4. Zmluvné strany nie sú oprávnené bez predchádzajúceho písomného súhlasu započítať svoje pohľadávky vyplývajúce z tejto zmluvy, a to ako v celku, tak aj čiastočne.
  5. Zhotoviteľ prehlasuje, že nemá v úmysle nesplniť povinnosť odvodu DPH, ktorá vznikne na základe plnenia tejto zmluvy, že sa úmyselne nedostal ani nedostane do postavenia, kedy nebude schopný povinnosť odvodu DPH splniť, že nekráti DPH ani nevyláka daňovou výhodou a že cena za predmet tejto zmluvy nie je celkom zjavne odchylná od ceny obvyklej. Pokiaľ by niektorá z týchto skutočností nastala, Zhotoviteľ o nej Objednávateľa ihneď upovedomí a nahradí Objednávateľovi akúkoľvek prípadne vzniknutú škodu v dôsledku zákonného prenosu daňovej povinnosti na Objednávateľa.
  6. Zhotoviteľ sa zaväzuje do 10 (desiatich) dní od účinnosti tejto zmluvy o dielo predložiť objednávateľovi poistnú zmluvu o poistení zodpovednosti za škodu spôsobenú voči objednávateľovi a jeho majetku.

**XII. Riešenie sporov a rozhodné právo**

**12.1** Zmluvné strany sa dohodli, že sporné záležitosti pri realizácií tejto zmluvy budú riešiť na základe dobrej spolupráce a poctivého obchodného styku.

**12.2** Pre túto zmluvu platia všeobecne záväzné právne predpisy Slovenskej republiky. Akékoľvek prípadné spory týkajúce sa tejto zmluvy alebo inak súvisiace s touto zmluvou budú prednostne riešené rokovaním a dohodou zmluvných strán. Ak nebudú takto v primeranej lehote v dĺžke najmenej 60 dní vyriešené, môžu byť predložené na rozhodnutie príslušnému súdu Slovenskej republiky.

**12.3** Zmluvné strany sa výslovne dohodli, že akékoľvek VOP, dodacie alebo iné zmluvné podmienky v tejto zmluve neuvedené nie sú súčasťou tejto zmluvy a nepoužijú sa na riešenie právnych otázok z tejto zmluvy vyplývajúcich.

**XIII. Záverečné ustanovenia**

**13.1** Táto zmluva sa dojednáva na dobu určitú, a to na čas nevyhnutný na zhotovenie a dodanie predmetu zmluvy (diela), s možnosťou predĺženia doby účinnosti tejto zmluvy na základe dohody zmluvných strán.

**13.2** Túto zmluvu, okrem splnenia záväzkov v nej obsiahnutých a uplynutí doby jej trvania, možno predčasne ukončiť výlučne dohodou zmluvných strán.

**13.3** Túto zmluvu je možné meniť alebo dopĺňať výlučne formou písomných dodatkov, datovaných a podpísaných oboma zmluvnými stranami.

**13.4** Tato zmluva môže byť na základe vzájomných dohody zmluvných strán zmenená alebo zrušená iba dohodu zmluvných strán v písomnej forme. Akékoľvek dodatky k tejto zmluve musia byť riadne očíslované a ako dodatok označené.

**13.5** Táto zmluva je vyhotovená v 4 rovnopisoch s platnosťou originálu, pričom Zhotoviteľ obdrží 2 rovnopisy a Objednávateľ obdrží 2 rovnopisy, na všetkých stranách parafované vrátane rovnopisu príloh.

**13.6** Zmluva nadobudne platnosť dňom jej podpisu oboma zmluvnými stranami a účinnosť po splnení odkladacej podmienky, ktorá spočíva v tom, že dôjde k predloženiu žiadosti o poskytnutie NFP na predmet zákazky a vystaveniu objednávky na predmet tejto Zmluvy.

**13.7 Neoddeliteľnou súčasťou tejto zmluvy sú nižšie uvedené prílohy:**

Príloha č. 1 – Opis predmetu zákazky

Príloha č. 2 - Ponuka Zhotoviteľa č. xxx zo dňa xxx

Príloha č. 3 – Pôdorys haly – miesta realizácie diela

Príloha č. 4 – Harmonogram realizácie – predloží úspešný uchádzač najneskôr do 3 pracovných dní od protokolárneho prebratia staveniska

Príloha č. 5 – Povolené limity na vypúšťanie odpadových vôd, limity na ovzduší

Príloha č. 6 – Zoznam subdodávateľov

**13.8** Zmluvné strany prehlasujú, že obsah tejto zmluvy je v zhode s ich pravou, slobodnou a vážnou vôľou a že túto zmluvu neuzatvárajú v tiesni alebo za nápadne nevýhodných podmienok.

**13.9** Zmluvné strany pripájajú po riadnom prečítaní tejto zmluvy svoje podpisy na dôkaz bezvýhradného súhlasu s jej obsahom.

**V Ružomberku dne ~~....................~~ V ......................... dne ~~.........................~~**

**Za Objednávateľa: Za Zhotoviteľa:**

.................................. ..................................

**GALMM s. r. o.** **xxxx**

Ing. Martin Motyka xxxx

konateľ spoločnosti xxxx